Аргун (ош)

Аргун () — Россиянь Федерациянь Чеченя Республикасо  ош.

Республикань теиця ош, Аргун ош  городской округонь административной куншкакуро ды вейкине эрямо тарка.

 Географиясь 
Ошось ашти Чечнянь пандо икеле валаня таркасонть, Аргун леенть кавто чирева (Сунжа леень вить приток), Грозной эйстэ 10 вп седе чиненеле-чилисема ёнов.

Чивалгома ды пелевеёнкссонзо — Грозненской буенть марто границясь, чилисема ёнкссонзо — Гудермесэнь буенть марто ды чинеле ёно - Шалинь буенть марто границятне.

Ошось арсезь явомс веле ды посёлка лангс, сынст ютксо — Хаджи Кадыровонь куншка куринкась.

Сехте лембе ковось — медьков (24,5° C), сехте якшамось — якшамков ( —2,3° C).

 Статусось 
Ошось теи административно-территориальной единица (республикань теиця ош (город республиканского значения)) ды муниципальной образования, конанень Чеченской Республикань 15-рз № 20.02.2009-це иень  «Об образовании муниципального образования город Аргун, установлении его границ и наделении его статусом городского округа» Закононть коряс максозь городской округонь статусось   . «Городской округ Аргун ош» ды «Аргун ош» чарькодематне вейкетть.

 Историясь 
1819-це иестэ Аргун ды Сунжа лейтнень вейс прамодо седе чинеле ёнов ульнесь теезь Устрада (Устар-Гардой) веле, конаньсэ 1850-це иентень уш ульнесть 490 кудот-кардазт.

1944-це иестэ, чечентнэнь депортациянть марто ды Чечено-Ингушской АССР-энть лоткавтоманзо марто, эрямо таркась одс лемдязель Колхозное велекс.

Чечено-Ингушской АССРэнть одс пурнамодо мейле, 1958-це иестэ велентень макссть лия лем  — Аргун, истямо жо лемсэ леенть коряс, конань прамо таркасо (устьясо) сон аштияк.

1967-це иестэ, РСФСРэнь Верховной Советэнь постановлениянть коряс, эрямо таркантень максозель ЧИАССРэнь Шали буесэ ошонь статус.

1990-це иестэ Аргун ошось ливтезель Шалинь буестэ ды тензэ максозель республиканской подчинениянь ошонь статус.

Аргунось пек яжазель чечнянь Васенце ды Омбоце войнань иетнестэ, ней малав весе витнезь.

2014-це иестэ ошсонть кепеетсть сэрей кудот ды панжозь Аймани Кадыровань лемсэ мечеть.

 Эрицятне 

2019-це иень якшамковонь 1-це чинтень эрицянь ламочинть коряс Россиянь Федерациянь 1115 оштэнь ютксо ошось аштесь 408-це таркасо.

 Эриця раськетне

Ошсонть эриця раськетне 2010-це иестэ ломанень всероссийской сёрмалеманть коряс :
РаськеЛамочись, лом.Весе эрицятнестэ пельксэсь, %чечент29 32399,32 %лият1610,54 %эзизь невте410,14 %весемезэ29 525100,00 %

 Промышленностесь 
Течинь чине Аргунось эрейстэ касыця промышленной центра. 2012-це иень якшамковсто ошсонть панжозель ОАО «Чеченавто» пурнамонь (сборкань) завод («ВАЗ» автомобилень производства).

 Галереясь 

 Примечаният 

 Литературась 

 Аргун // Города России: Энциклопедия / под ред. Г. М. Лаппо — Большая российская энциклопедия, 1994. — С. 22. — 560 с. — 50000 экз. — ISBN 978-5-85270-026-1 

 Невтевкст 

 Аргуна ошонь официальной сайт
 Аргун ошсо
 Аргун ошонь карта
Категория:Аргун